Professionspersonlig

Helle Winther benytter begrebet 'professionspersonlig' om den treklang der er mellem vores profession, vores krop og vores person. Disse tre elementer og deres indbyrdes sammenspil påvirker hvordan andre mennesker opfatter os og hvordan vi er i stand til at indgå i et samspil mellem en gruppe eller et individ.

Professionelt er de kropslige og personlige egenskaber utroligt vigtige for vores gennemslagskraft. To elementer af vores proffesionelle virke som de fleste uddannelser overser i uddannelsen af professioner som lærer, pædagog, mv. Det er noget som i samfundet længe er blevet betregtet som en medfødt egenskab - enten har man det eller også har man det ikke. Men det er heldigvis ikke rigtigt - vi kan træne vores personlig og kropslige kompetencer og således understøtte vores profesionelle virke. Det er i højeste grad aktuelt i et samfund hvor faste rammer, hierarkier og regler er under opbrud. Her er det den enkelte professionelles opgave at tage autoriteten på sig  og lede en gruppe - kropsligt, personligt og professionelt. Det er ikke længere nok at have en bestemt titel eller en stok i hånden.

Helle Winther beskriver de professionspersonlige kompetencer som værende et samspil mellem: Disse kompetencer kan trænes - hvilket vi blandt andet gør på studiet. Det kan bidrage til yderligere udvikling også at træne disse kompetencer under mere udfordrende forhold. Altså i en undervisningssituation, behandlingssituation eller hvor andre 'forstyrrende' elementer' kan gøre det svært at bevare egenkontakten etc.
 * 1) Egenkontakt: Kontakten til egen krop og følelser. Evnen til at være fokuseret og nærværende - holde hovedet koldt og hjertet varmt, være groundet og afgrænset
 * 2) Kommunikationslæsning og kontaktevne: Evnen til at se, lytte, sanse og mærke. Evnen til at læse både den verbale og den kropslige kommunikation - evnen til at sætte grænser og skabe tillidsvækkende kontakt med andre.
 * 3) Ledersskab over en gruppe eller en situation: Professionelt overblik, udstråling, centrering, klart lederskab over en gruppe eller situation, evnen til at indtage og holde et rum med en sund og kropsligt forankret autoritet.

Ovenstående er et udpluk af Helle Winthers bog: 'Kroppens sprog i professionel praksis - om kontakt, nærvær, lederskab og personlig kommunikation'